title: Decizia Consiliului din 22 noiembrie 2004 privind semnarea unui Acord-cadru între Comunitatea Europeană și Serbia și Muntenegru de stabilire a principiilor generale ale participării Serbiei și Muntenegrului la programele comunitare

text:
Anunţ juridic important

|

32005D0521

Jurnalul Oficial L 192 , 22/07/2005 p. 0028 - 0028

		20041122Decizia Consiliuluidin 22 noiembrie 2004privind semnarea unui Acord-cadru între Comunitatea Europeană și Serbia și Muntenegru de stabilire a principiilor generale ale participării Serbiei și Muntenegrului la programele comunitare(2005/521/CE)CONSILIUL UNIUNII EUROPENE,având în vedere Tratatul de instituire a Comunității Europene, în special articolele 13, 71, 80, 95, 127, 137, 149, 150, 151, 152, 153, 157, 166, 175, 280 și 308, coroborate cu articolul 300 alineatul (2) primul paragraf a doua teză,având în vedere propunerea Comisiei,întrucât:(1) Comisia a negociat cu Serbia și Muntenegru, în numele Comunității, un acord-cadru de stabilire a principiilor generale ale participării Serbiei și Muntenegrului la programele comunitare.(2) Sub rezerva eventualei încheieri a acestuia la o dată ulterioară, este necesară semnarea acordului parafat la 4 octombrie 2004,DECIDE:Articol unicPreședintele Consiliului este autorizat să numească persoana împuternicită să semneze, în numele Comunității Europene, a Acordului-cadru între Comunitatea Europeană și Serbia și Muntenegru de stabilire a principiilor generale ale participării Serbiei și Muntenegrului la programele comunitare, sub rezerva eventualei încheieri a acestuia la o dată ulterioară.Adoptată la Bruxelles, 22 noiembrie 2004.Pentru ConsiliuPreședinteleB. R. Bot--------------------------------------------------


title: 2012/744/UE: Decizia Consiliului adoptată de comun acord cu președintele Comisiei din 28 noiembrie 2012 de numire a unui nou membru în cadrul Comisiei Europene

text:
               4.12.2012

               RO

               Jurnalul Oficial al Uniunii Europene

               L 332/21

         DECIZIA CONSILIULUI
   adoptată de comun acord cu președintele Comisiei
   din 28 noiembrie 2012
   de numire a unui nou membru în cadrul Comisiei Europene
   (2012/744/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 246 al doilea paragraf,
   având în vedere avizul Parlamentului European (1),
   întrucât:

               (1)

               La 9 februarie 2010, Consiliul European a adoptat Decizia 2010/80/UE (2) de numire a Comisiei Europene pentru perioada care se încheie la 31 octombrie 2014.

               (2)

               Printr-o scrisoare din data de 16 octombrie 2012, domnul José Manuel DURÃO BARROSO, președintele Comisiei, a informat Consiliul că domnul John DALLI a demisionat din funcția de membru al Comisiei, cu efect imediat.

               (3)

               În conformitate cu articolul 246 al doilea paragraf din Tratatul privind funcționarea Uniunii Europene, locul rămas vacant în urma demisiei este ocupat pe perioada rămasă până la încheierea mandatului de un nou membru având aceeași cetățenie.

               (4)

               Prin urmare, ar trebui numit un nou membru în cadrul Comisiei,

         ADOPTĂ PREZENTA DECIZIE:
   Articolul 1
   De comun acord cu domnul José Manuel DURÃO BARROSO, președintele Comisiei, Consiliul îl numește pe domnul Tonio BORG în calitate de membru al Comisiei pe perioada rămasă până la încheierea mandatului, și anume până la 31 octombrie 2014.
   Articolul 2
   Prezenta decizie intră în vigoare la data adoptării.

      Adoptată la Bruxelles, 28 noiembrie 2012.

            Pentru Consiliu

            Președintele

         S. ALETRARIS

      (1)  Avizul din 21 noiembrie 2012 (nepublicat încă în Jurnalul Oficial).

      (2)  JO L 38, 11.2.2010, p. 7.


title: 2012/839/UE: Decizia Băncii Centrale Europene din 19 decembrie 2012 privind măsurile temporare referitoare la eligibilitatea instrumentelor de natura datoriei tranzacționabile emise sau garantate pe deplin de Republica Elenă (BCE/2012/32)

text:
               29.12.2012

               RO

               Jurnalul Oficial al Uniunii Europene

               L 359/74

         DECIZIA BĂNCII CENTRALE EUROPENE
   din 19 decembrie 2012
   privind măsurile temporare referitoare la eligibilitatea instrumentelor de natura datoriei tranzacționabile emise sau garantate pe deplin de Republica Elenă
   (BCE/2012/32)
   (2012/839/UE)
   CONSILIUL GUVERNATORILOR BĂNCII CENTRALE EUROPENE,
   având în vedere Tratatul privind funcționarea Uniunii Europene, în special articolul 127 alineatul (2) prima liniuță,
   având în vedere Statutul Sistemului European al Băncilor Centrale și al Băncii Centrale Europene, în special articolul 3.1 prima liniuță, articolele 12.1 și 18, precum și articolul 34.1 a doua liniuță,
   având în vedere Orientarea BCE/2011/14 din 20 septembrie 2011 privind instrumentele și procedurile de politică monetară ale Eurosistemului (1), în special punctele 1.6, 6.3.1, 6.3.2 și 6.4.2 din Anexa I la aceasta,
   întrucât:

               (1)

               În temeiul articolului 18.1 din Statutul Sistemului European al Băncilor Centrale și al Băncii Centrale Europene, Banca Centrală Europeană (BCE) și băncile centrale naționale (BCN) ale statelor membre a căror monedă este euro pot desfășura operațiuni de creditare cu instituțiile de credit și cu alți participanți pe piață pe baza unor garanții corespunzătoare. Criteriile în temeiul cărora este stabilită eligibilitatea garanțiilor pentru operațiunile de politică monetară din Eurosistem sunt prevăzute în anexa I la Orientarea BCE/2011/14.

               (2)

               În temeiul secțiunii 1.6 din anexa I la Orientarea BCE/2011/14, Consiliul guvernatorilor poate schimba, în orice moment, instrumentele, condițiile, criteriile și procedurile de executare a operațiunilor de politică monetară din Eurosistem. În temeiul punctului 6.3.1 din anexa I la Orientarea BCE/2011/14, Eurosistemul își rezervă dreptul de a stabili dacă o emisiune, un emitent, un debitor sau un garant îndeplinește cerințele privind standardele înalte de creditare, pe baza oricăror informații pe care le poate considera relevante.

               (3)

               Decizia BCE/2012/3 din 5 martie 2012 privind eligibilitatea titlurilor de creanță tranzacționabile emise sau garantate pe deplin de Republica Elenă în contextul ofertei de preschimbare a datoriei lansate de Republica Elenă (2) a suspendat temporar aplicarea cerințelor minime din Eurosistem referitoare la pragurile de calitate a creditelor în ceea ce privește titlurile de creanță tranzacționabile emise sau garantate pe deplin de Republica Elenă, declarându-le eligibile pe durata aplicării măsurii de îmbunătățire a calității colateralului oferită BCN de Republica Elenă. La încetarea aplicării măsurii de îmbunătățire a calității colateralului, pentru că la acel moment nu era asigurat caracterul adecvat drept colateral al titlurilor de creanță tranzacționabile emise sau garantate pe deplin de Republica Elenă, Consiliul guvernatorilor a adoptat Decizia BCE/2012/14 (3) de abrogare a Deciziei BCE/2012/3 începând de la 25 iulie 2012, prin care astfel de instrumente au devenit neeligibile.

               (4)

               Consiliul guvernatorilor a luat acum în considerare evaluarea pozitivă de către Eurogrup a pachetului de politici pentru prima verificare a celui de Al doilea program de ajustare economică pentru Grecia.

               (5)

               Consiliul guvernatorilor consideră ca acest pachet de politici este adecvat, astfel încât titlurile de creanță tranzacționabile emise sau garantate pe deplin de Republica Elenă au un standard de calitate suficient pentru a garanta eligibilitatea drept garanții pentru operațiunile de politică monetară din Eurosistem, indiferent de orice evaluare externă a creditului.

               (6)

               Prin urmare, Consiliul guvernatorilor a decis să restabilească eligibilitatea titlurilor de creanță tranzacționabile emise sau garantate pe deplin de Republica Elenă pentru operațiunile de politică monetară din Eurosistem, cu condiția aplicării în ceea ce privește aceste instrumente a anumitor marje specifice de ajustare a valorii, marje diferite de cele prevăzute la punctul 6.4.2 din anexa I la Orientarea BCE/2011/14.

               (7)

               Această măsură excepțională se aplică temporar până ce Consiliul guvernatorilor va aprecia că aplicarea normală a criteriilor de eligibilitate și mecanismului de control al riscurilor pentru operațiunile de politică monetară din Eurosistem pot fi reintroduse,

         ADOPTĂ PREZENTA DECIZIE:
   Articolul 1
   Suspendarea anumitor prevederi ale Orientării BCE/2011/14 și eligibilitatea titlurilor de creanță tranzacționabile emise sau garantate pe deplin de Republica Elenă
   (1)   Cerințele minime prevăzute de Eurosistem referitoare la pragurile de calitate a creditelor, astfel cum sunt prevăzute de normele privind Mecanismul Eurosistemului de evaluare a creditelor pentru anumite active tranzacționabile din secțiunea 6.3.2 din anexa I la Orientarea BCE/2011/14, se suspendă în ceea ce privește titlurile de creanță tranzacționabile emise sau garantate pe deplin de Republica Elenă.
   (2)   Titlurile de creanță tranzacționabile emise sau garantate pe deplin de Republica Elenă constituie garanții eligibile în sensul operațiunilor de politică monetară din Eurosistem, cu condiția aplicării marjelor specifice de ajustare prevăzute în anexa la prezenta decizie.
   (3)   În cazul oricărei neconcordanțe între prezenta decizie și Orientarea BCE/2011/14, cea dintâi are prioritate.
   Articolul 2
   Intrare în vigoare
   Prezenta decizie intră în vigoare la 21 decembrie 2012.

      Adoptată la Frankfurt pe Main, 19 decembrie 2012.

            Președintele BCE

         Mario DRAGHI

      (1)  JO L 331, 14.12.2011, p. 1.

      (2)  JO L 77, 16.3.2012, p. 19.

      (3)  JO L 199, 26.7.2012, p. 26.

      ANEXĂ

         Programul marjelor de ajustare aplicabil titlurilor de creanță tranzacționabile emise sau garantate pe deplin de Republica Elenă

                     Obligațiuni emise de guvernul elen (GGB)

                     Tranșă de scadență

                     Marje de ajustare pentru cupoane fixe și cu rată variabilă

                     Marje de ajustare pentru cupoane zero

                     0-1

                  15,0

                  15,0

                     1-3

                  33,0

                  35,5

                     3-5

                  45,0

                  48,5

                     5-7

                  54,0

                  58,5

                     7-10

                  56,0

                  62,0

                     > 10

                  57,0

                  71,0

                     Obligațiuni bancare garantate de guvern (GGBB) și obligațiuni corporative nefinanciare garantate de guvern

                     Tranșă de scadență

                     Marje de ajustare pentru cupoane fixe și cu rată variabilă

                     Marje de ajustare pentru cupoane zero

                     0-1

                  23,0

                  23,0

                     1-3

                  42,5

                  45,0

                     3-5

                  55,5

                  59,0

                     5-7

                  64,5

                  69,5

                     7-10

                  67,0

                  72,5

                     > 10

                  67,5

                  81,0


               12.8.2016

               RO

               Jurnalul Oficial al Uniunii Europene

               C 294/39

         P8_TA(2014)0073
   Alegerea Ombudsmanului European
   Decizia Parlamentului European din 16 decembrie 2014 privind alegerea Ombudsmanului European (2014/2092(INS))
   (2016/C 294/10)

      Parlamentul European,

               —

               având în vedere Tratatul privind funcționarea Uniunii Europene și, în special, articolul 24 al treilea paragraf și articolul 228,

               —

               având în vedere Tratatul de instituire a Comunității Europene a Energiei Atomice și, în special, articolul 106a,

               —

               având în vedere Decizia 94/262/CECO, CE, Euratom a Parlamentului European din 9 martie 1994, privind statutul și condițiile generale pentru exercitarea funcțiilor Ombudsmanului (1),

               —

               având în vedere articolul 219 din Regulamentul său de procedură,

               —

               având în vedere apelul la candidaturi (2),

               —

               având în vedere votul său din 16 decembrie 2014,

               1.

               alege pe Emily O'REILLY să exercite funcția de Ombudsman European până la încheierea legislaturii;

               2.

               invită pe Emily O'REILLY să depună jurământul în fața Curții de Justiție;

               3.

               încredințează Președintelui sarcina de a publica decizia anexată în Jurnalul Oficial al Uniunii Europene;

               4.

               Încredințează Președintelui sarcina de a transmite decizia respectivă Consiliului, Comisiei și Curții de Justiție.

      (1)  JO L 113, 4.5.1994, p. 15.

      (2)  JO C 293, 2.9.2014, p. 13.

      ANEXĂ
      DECIZIA PARLAMENTULUI EUROPEAN
      din 16 decembrie 2014
      privind alegerea Ombudsmanului European

         (Textul prezentei anexe nu este reprodus aici, întrucât corespunde cu actul final, Decizia 2014/949/UE, Euratom.)


title: 2012/773/: Decizia Consiliului din 6 decembrie 2012 privind poziția care urmează să fie adoptată în numele Uniunii Europene în cadrul Consiliului de stabilizare și de asociere instituit prin Acordul de stabilizare și de asociere între Comunitățile Europene și statele membre ale acestora, pe de o parte, și Republica Albania, pe de altă parte, privind adoptarea de dispoziții referitoare la coordonarea sistemelor de securitate socială

text:
               13.12.2012

               RO

               Jurnalul Oficial al Uniunii Europene

               L 340/1

         DECIZIA CONSILIULUI
   din 6 decembrie 2012
   privind poziția care urmează să fie adoptată în numele Uniunii Europene în cadrul Consiliului de stabilizare și de asociere instituit prin Acordul de stabilizare și de asociere între Comunitățile Europene și statele membre ale acestora, pe de o parte, și Republica Albania, pe de altă parte, privind adoptarea de dispoziții referitoare la coordonarea sistemelor de securitate socială
   (2012/773/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 79 alineatul (2) litera (b), coroborat cu articolul 218 alineatul (9),
   având în vedere propunerea Comisiei Europene,
   întrucât:

               (1)

               În conformitate cu articolul 48 din Acordul de stabilizare și de asociere între Comunitățile Europene și statele membre ale acestora, pe de o parte, și Republica Albania, pe de altă parte (1) („acordul”), Consiliul de stabilizare și de asociere adoptă, pe baza unei decizii, dispozițiile de punere în aplicare a principiilor stabilite la articolul respectiv.

               (2)

               În conformitate cu articolele 1 și 2 din Protocolul nr. 21 privind poziția Regatului Unit și a Irlandei cu privire la spațiul de libertate, securitate și justiție, anexat la Tratatul privind Uniunea Europeană și la Tratatul privind funcționarea Uniunii Europene și fără a aduce atingere articolului 4 din protocolul menționat, respectivele state membre nu participă la adoptarea prezentei decizii, nu au obligații în temeiul acesteia și nu fac obiectul aplicării sale.

               (3)

               În conformitate cu articolele 1 și 2 din Protocolul nr. 22 privind poziția Danemarcei, anexat la Tratatul privind Uniunea Europeană și la Tratatul privind funcționarea Uniunii Europene, Danemarca nu participă la adoptarea prezentei decizii, nu are obligații în temeiul acesteia și nu face obiectul aplicării sale.

               (4)

               Este oportun să se stabilească poziția care urmează să fie adoptată în numele Uniunii în cadrul Consiliului de stabilizare și de asociere în ceea ce privește adoptarea de dispoziții referitoare la coordonarea sistemelor de securitate socială.

               (5)

               Poziția Uniunii în cadrul Consiliului de stabilizare și de asociere ar trebui, prin urmare, să se bazeze pe proiectul de decizie atașat,

         ADOPTĂ PREZENTA DECIZIE:
   Articolul 1
   Poziția care urmează să fie adoptată în numele Uniunii Europene în cadrul Consiliului de stabilizare și de asociere instituit prin Acordul de stabilizare și de asociere între Comunitățile Europene și statele membre ale acestora, pe de o parte, și Republica Albania, pe de altă parte, privind adoptarea de dispoziții referitoare la coordonarea sistemelor de securitate socială, se bazează pe proiectul de decizie al Consiliului de stabilizare și de asociere atașat la prezenta decizie.
   Modificări minore ale respectivului proiect de decizie pot fi agreate de reprezentanții Uniunii în cadrul Consiliului de stabilizare și de asociere fără a fi necesară adoptarea unei alte decizii a Consiliului.
   Articolul 2
   Prezenta decizie intră în vigoare la data adoptării.

      Adoptată la Bruxelles, 6 decembrie 2012.

            Pentru Consiliu

            Președintele

         S. CHARALAMBOUS

      (1)  JO L 107, 28.4.2009, p. 166.

      PROIECT
      DECIZIA NR. …/… A CONSILIULUI DE STABILIZARE ȘI DE ASOCIERE UE-ALBANIA
      din …
      privind adoptarea de dispoziții referitoare la coordonarea sistemelor de securitate socială
      CONSILIUL DE STABILIZARE ȘI DE ASOCIERE,
      având în vedere Acordul de stabilizare și de asociere între Comunitățile Europene și statele membre ale acestora, pe de o parte, și Republica Albania, pe de altă parte (1), în special articolul 48,
      întrucât:

                  (1)

                  Articolul 48 din Acordul de stabilizare și de asociere între Comunitățile Europene și statele membre ale acestora, pe de o parte, și Republica Albania, pe de altă parte („acordul”), prevede coordonarea sistemelor de securitate socială din Albania și din statele membre și stabilește principiile pentru o astfel de coordonare.

                  (2)

                  Articolul 48 din acord prevede adoptarea de către Consiliul de stabilizare și de asociere a unei decizii în vederea punerii în aplicare a principiilor prevăzute la articolul respectiv.

                  (3)

                  Cu privire la aplicarea principiului nediscriminării, prezenta decizie nu ar trebui să acorde niciun drept suplimentar care rezultă din anumite fapte sau evenimente care au loc pe teritoriul celeilalte părți contractante, în cazul în care aceste fapte sau evenimente nu sunt luate în considerare în temeiul legislației primei părți contractante, în afara dreptului de a exporta unele prestații.

                  (4)

                  Pentru aplicarea prezentei decizii, dreptul lucrătorilor albanezi la prestații familiale ar trebui să fie supus condiției ca membrii de familie ai acestora să își aibă reședința în mod legal alături de acești lucrători în statul membru în care lucrătorii sunt angajați. În cazul în care membrii de familie ai acestora își au reședința în mod legal într-un alt stat membru, se aplică Regulamentul (UE) nr. 1231/2010 al Parlamentului European și al Consiliului din 24 noiembrie 2010 de extindere a Regulamentului (CE) nr. 883/2004 și a Regulamentului (CE) nr. 987/2009 la resortisanții țărilor terțe care nu fac obiectul regulamentelor respective exclusiv pe motive de cetățenie (2). Prezenta decizie nu ar trebui să prevadă niciun drept la prestații familiale pentru membrii de familie ai unui lucrător care își au reședința într-o țară care nu este stat membru, de exemplu Albania.

                  (5)

                  Regulamentul (UE) nr. 1231/2010 extinde aplicarea dispozițiilor Regulamentului (CE) nr. 883/2004 al Parlamentului European și al Consiliului din 29 aprilie 2004 privind coordonarea sistemelor de securitate socială (3) și ale Regulamentului (CE) nr. 987/2009 al Parlamentului European și al Consiliului din 16 septembrie 2009 de stabilire a procedurii de punere în aplicare a Regulamentului (CE) nr. 883/2004 privind coordonarea sistemelor de securitate socială (4) la resortisanții unor țări terțe care nu fac obiectul dispozițiilor respective, exclusiv pe motive de cetățenie. Regulamentul (UE) nr. 1231/2010 acoperă deja principiul cumulării perioadelor de asigurare realizate de lucrătorii albanezi în diferite state membre cu privire la dreptul la anumite prestații, astfel cum se prevede la articolul 48 alineatul (1) prima liniuță din acord.

                  (6)

                  Pentru a se facilita aplicarea regulilor de coordonare, ar putea fi necesar să se prevadă dispoziții speciale care să corespundă caracteristicilor proprii legislației din Albania.

                  (7)

                  Pentru a asigura buna funcționare a coordonării sistemelor de securitate socială din statele membre și din Albania, este necesar să se prevadă dispoziții specifice privind cooperarea dintre statele membre și Albania, precum și dintre persoana în cauză și instituția din statul competent.

                  (8)

                  Ar trebui adoptate dispoziții tranzitorii pentru a proteja persoanele care fac obiectul prezentei decizii și pentru a se asigura că acestea nu își pierd drepturile ca rezultat al intrării în vigoare a prezentei decizii,

            ADOPTĂ PREZENTA DECIZIE:
      PARTEA I

         DISPOZIȚII GENERALE

      Articolul 1
      Definiții
      (1)   În sensul prezentei decizii:

                  (a)

                  prin „acord” se înțelege Acordul de stabilizare și de asociere între Comunitățile Europene și statele membre ale acestora, pe de o parte, și Republica Albania, pe de altă parte;

                  (b)

                  prin „regulament” se înțelege Regulamentul (CE) nr. 883/2004, astfel cum este aplicabil în statele membre ale Uniunii Europene;

                  (c)

                  prin „regulament de punere în aplicare” se înțelege Regulamentul (CE) nr. 987/2009;

                  (d)

                  prin „stat membru” se înțelege un stat membru al Uniunii Europene;

                  (e)

                  prin „lucrător” se înțelege:

                              (i)

                              în sensul legislației unui stat membru, o persoană care desfășoară o activitate salariată în conformitate cu articolul 1 litera (a) din regulament;

                              (ii)

                              în sensul legislației din Albania, o persoană care desfășoară o activitate salariată în conformitate cu legislația respectivă;

                  (f)

                  prin „membru de familie” se înțelege:

                              (i)

                              în sensul legislației unui stat membru, un membru de familie în conformitate cu articolul 1 litera (i) din regulament;

                              (ii)

                              în sensul legislației din Albania, un membru de familie în conformitate cu respectiva legislație;

                  (g)

                  prin „legislație” se înțelege:

                              (i)

                              în ceea ce privește statele membre, legislația în sensul articolului 1 alineatul (1) din regulament, astfel cum este aplicabilă prestațiilor vizate de prezenta decizie;

                              (ii)

                              în ceea ce privește Albania, legislația, astfel cum este aplicabilă în Albania, cu privire la prestațiile vizate de prezenta decizie;

                  (h)

                  prin „prestații” se înțelege:

                              —

                              pensii de bătrânețe;

                              —

                              pensii de urmaș;

                              —

                              indemnizații în caz de accidente de muncă și boli profesionale;

                              —

                              pensii de invaliditate legate de accidente de muncă și boli profesionale;

                              —

                              alocații familiale;

                  (i)

                  prin „prestații exportabile” se înțelege:

                              (i)

                              în ceea ce privește statele membre:

                                          —

                                          pensii de bătrânețe;

                                          —

                                          pensii de urmaș;

                                          —

                                          indemnizații în caz de accidente de muncă și boli profesionale,

                                          —

                                          pensii de invaliditate legate de accidente de muncă și boli profesionale;

                                    în sensul regulamentului, cu excepția prestațiilor speciale în numerar necontributive, astfel cum sunt enumerate în anexa X la regulament;

                              (ii)

                              în ceea ce privește Albania, prestațiile aferente, astfel cum sunt prevăzute de legislația din Albania, cu excepția prestațiilor speciale în numerar necontributive, astfel cum sunt prezentate în anexa I la prezenta decizie.

            (2)   Ceilalți termeni folosiți în prezenta decizie au sensul care le este atribuit:

                  (a)

                  în ceea ce privește statele membre, în regulament și în regulamentul de punere în aplicare;

                  (b)

                  în ceea ce privește Albania, în legislația relevantă astfel cum este aplicabilă în Albania.

            Articolul 2
      Domeniul de aplicare personal
      Prezenta decizie se aplică:

                  (a)

                  lucrătorilor care sunt resortisanți albanezi și care sunt sau au fost angajați în mod legal pe teritoriul unui stat membru și care fac sau au făcut obiectul legislației unuia sau mai multor state membre, precum și urmașilor acestora;

                  (b)

                  membrilor de familie ai lucrătorilor menționați la litera (a), cu condiția ca membrii de familie respectivi să își aibă reședința sau să își fi avut reședința în mod legal alături de lucrătorul în cauză în timp ce acesta este angajat într-un stat membru;

                  (c)

                  lucrătorilor care sunt resortisanți ai unui stat membru și care sunt sau au fost angajați în mod legal pe teritoriul Albaniei și care fac sau au făcut obiectul legislației din Albania, precum și urmașilor acestora; precum și

                  (d)

                  membrilor de familie ai lucrătorilor menționați la litera (c), cu condiția ca membrii de familie respectivi să își aibă reședința sau să își fi avut reședința în mod legal alături de lucrătorul în cauză în timp ce acesta este angajat în Albania.

            Articolul 3
      Egalitatea de tratament
      (1)   Lucrătorii albanezi care sunt angajați în mod legal într-un stat membru și orice membru de familie al acestora care își are reședința în mod legal cu aceștia beneficiază, cu privire la prestațiile în sensul articolului 1 alineatul (1) litera (h), de un tratament lipsit de discriminare exercitată pe motiv de cetățenie în raport cu resortisanții statelor membre în care acești lucrători sunt angajați.
      (2)   Lucrătorii care sunt resortisanți ai unui stat membru și sunt angajați în mod legal în Albania și orice membru de familie al acestora care își are reședința în mod legal cu aceștia beneficiază, cu privire la prestațiile în sensul articolului 1 alineatul (1) litera (h), de un tratament lipsit de discriminare exercitată pe motiv de cetățenie în raport cu resortisanții Albaniei.
      PARTEA II

         RELAȚII ÎNTRE STATELE MEMBRE ȘI ALBANIA

      Articolul 4
      Eliminarea clauzelor de reședință
      (1)   Prestațiile exportabile în sensul articolului 1 alineatul (1) litera (i) la care persoanele menționate la articolul 2 literele (a) și (c) au dreptul nu fac obiectul niciunei reduceri, modificări, suspendări, retrageri sau confiscări pe motivul că beneficiarul își are reședința:

                  (i)

                  pentru prestațiile în temeiul legislației unui stat membru, pe teritoriul Albaniei; sau

                  (ii)

                  pentru prestațiile în temeiul legislației din Albania, pe teritoriul unui stat membru.

            (2)   Membrii de familie ai unui lucrător, astfel cum se menționează la articolul 2 litera (b), au dreptul la prestații exportabile în sensul articolului 1 alineatul (1) litera (i) punctul (i) în același mod ca și membrii de familie ai unui lucrător care este resortisant al statului membru în cauză, în cazul în care acești membri de familie își au reședința pe teritoriul Albaniei.
      (3)   Membrii de familie ai unui lucrător, astfel cum se menționează la articolul 2 litera (d), au dreptul la prestații exportabile în sensul articolului 1 alineatul (1) litera (i) punctul (ii) în același mod ca și membrii de familie ai unui lucrător care este resortisant al Albaniei, în cazul în care acești membri de familie își au reședința pe teritoriul unui stat membru.
      PARTEA III

         DISPOZIȚII DIVERSE

      Articolul 5
      Cooperare
      (1)   Statele membre și Albania își comunică reciproc toate informațiile referitoare la modificările din legislația lor care pot afecta punerea în aplicare a prezentei decizii.
      (2)   În sensul prezentei decizii, autoritățile și instituțiile din statele membre și din Albania își oferă reciproc bunele oficii și acționează ca și cum ar pune în aplicare propria legislație. Asistența administrativă acordată de autoritățile și instituțiile menționate este, de regulă, gratuită. Cu toate acestea, autoritățile competente din statele membre și din Albania pot conveni asupra rambursării anumitor cheltuieli.
      (3)   În scopul prezentei decizii, autoritățile și instituțiile din statele membre și din Albania pot comunica direct între ele, precum și cu persoanele implicate sau cu reprezentanții acestora.
      (4)   Instituțiile și persoanele care fac obiectul prezentei decizii au obligația de a se informa reciproc și de a coopera în scopul de a asigura punerea în aplicare corectă a prezentei decizii.
      (5)   Persoanele care fac obiectul prezentei decizii trebuie să informeze, în cel mai scurt termen, instituțiile din statul membru competent sau din Albania, în cazul în care aceasta din urmă este statul competent, precum și pe cele ale statului membru de reședință sau ale Albaniei, în cazul în care aceasta din urmă este statul de reședință, cu privire la orice modificare a situației lor personale sau familiale, care le afectează drepturile la prestații în temeiul prezentei decizii.
      (6)   Nerespectarea obligației de informare prevăzută la alineatul (5) poate atrage după sine aplicarea de măsuri corespunzătoare în conformitate cu dreptul intern. Cu toate acestea, măsurile trebuie să fie echivalente cu cele aplicabile în situații similare în temeiul dreptului intern și să nu facă imposibilă sau extrem de dificilă în practică exercitarea de către solicitanți a drepturilor ce le-au fost conferite prin prezenta decizie.
      (7)   Statele membre și Albania pot să prevadă dispoziții naționale care stabilesc condițiile de verificare a dreptului la prestații pentru a lua în considerare faptul că beneficiarii își au locul de ședere sau reședința în afara teritoriului statului în care se află instituția debitoare. Astfel de dispoziții trebuie să fie proporționale, lipsite de discriminare exercitată pe motiv de cetățenie și în conformitate cu principiile din prezenta decizie. Astfel de dispoziții sunt notificate Consiliului de stabilizare și de asociere.
      Articolul 6
      Controale administrative și medicale
      (1)   Prezentul articol se aplică persoanelor menționate la articolul 2 și care beneficiază de prestații exportabile în sensul articolului 1 alineatul (1) litera (i), precum și instituțiilor responsabile de punerea în aplicare a prezentei decizii.
      (2)   Atunci când un beneficiar sau un solicitant de prestații sau un membru de familie al acestuia își are locul de ședere sau reședința pe teritoriul unui stat membru, în cazul în care instituția debitoare este situată în Albania, sau își are locul de ședere sau reședința în Albania, în cazul în care instituția debitoare este situată într-un stat membru, controlul medical se realizează, la cererea instituției debitoare, de către instituția din locul de ședere sau de reședință a beneficiarului, în conformitate cu procedurile stabilite prin legislația aplicată de acea instituție.
      Instituția debitoare informează instituția din locul de ședere sau de reședință cu privire la orice cerință specială, după caz, care trebuie respectată și cu privire la aspectele care trebuie acoperite în cadrul controlului medical.
      Instituția din locul de ședere sau de reședință transmite un raport instituției debitoare care a solicitat controlul medical.
      Instituția debitoare își rezervă dreptul de a supune beneficiarul unui control medical efectuat de către un medic ales de aceasta, fie pe teritoriul în care beneficiarul sau solicitantul de prestații își are locul de ședere sau reședința, fie în țara în care se află instituția debitoare. Cu toate acestea, beneficiarului poate să i se ceară deplasarea în statul instituției debitoare numai dacă acesta este în măsură să întreprindă călătoria fără a-și pune în pericol sănătatea și dacă instituția debitoare își asumă costul călătoriei și al cazării.
      (3)   Atunci când un beneficiar sau un solicitant de prestații sau un membru de familie al acestuia își are locul de ședere sau reședința pe teritoriul unui stat membru, în cazul în care instituția debitoare este situată în Albania, sau își are locul de ședere sau reședința în Albania, în cazul în care instituția debitoare este situată într-un stat membru, controlul administrativ se realizează, la cererea instituției debitoare, de către instituția din locul de ședere sau de reședință a beneficiarului.
      Instituția din locul de ședere sau de reședință transmite un raport instituției debitoare care a solicitat controlul administrativ.
      Instituția debitoare își rezervă dreptul de a supune situația beneficiarului unui control realizat de un specialist ales de aceasta. Cu toate acestea, beneficiarului poate să i se ceară deplasarea în statul instituției debitoare numai dacă acesta este în măsură să întreprindă călătoria fără a-și pune în pericol sănătatea și dacă instituția debitoare își asumă costul călătoriei și al cazării.
      (4)   Unul sau mai multe state membre și Albania pot conveni asupra altor dispoziții administrative, cu condiția să informeze Consiliul de stabilizare și de asociere cu privire la aceasta.
      (5)   Prin derogare de la principiul asistenței administrative reciproce gratuite prevăzute la articolul 5 alineatul (2) din prezenta decizie, suma efectivă a cheltuielilor privind controalele menționate la alineatele (2) și (3) din prezentul articol se rambursează instituției căreia i s-a solicitat efectuarea acestora, de către instituția debitoare care le-a solicitat.
      Articolul 7
      Aplicarea articolului 126 din acord
      Articolul 126 din acord se aplică în cazul în care una dintre părți consideră că cealaltă parte nu și-a respectat obligațiile prevăzute la articolele 5 și 6.
      Articolul 8
      Dispoziții speciale pentru aplicarea legislației din Albania
      Consiliul de stabilizare și de asociere poate prevedea în anexa II la prezenta decizie, dacă este necesar, dispoziții speciale pentru aplicarea legislației din Albania.
      Articolul 9
      Proceduri administrative cuprinse în acordurile bilaterale existente
      Procedurile administrative cuprinse în acordurile bilaterale existente încheiate între un stat membru și Albania pot continua să se aplice, cu condiția ca aceste proceduri să nu afecteze în mod negativ drepturile sau obligațiile persoanelor în cauză prevăzute în prezenta decizie.
      Articolul 10
      Acorduri de completare a procedurilor administrative pentru punerea în aplicare a prezentei decizii
      Unul sau mai multe state membre și Albania pot să încheie acorduri destinate să completeze procedurile administrative pentru punerea în aplicare a prezentei decizii, în special în vederea prevenirii și combaterii fraudei și a erorilor.
      PARTEA IV

         DISPOZIȚII TRANZITORII ȘI FINALE

      Articolul 11
      Dispoziții tranzitorii
      (1)   În temeiul prezentei decizii, nu se dobândește niciun drept pentru perioada anterioară datei intrării în vigoare a prezentei decizii.
      (2)   Sub rezerva alineatului (1), un drept se dobândește în temeiul prezentei decizii chiar dacă acesta se referă la un eveniment care a survenit înaintea datei intrării în vigoare a prezentei decizii.
      (3)   La cererea persoanei în cauză, orice prestație care nu a fost acordată sau care a fost suspendată, pe motive de cetățenie sau de loc de reședință a persoanei în cauză, se acordă sau se reia de la data intrării în vigoare a prezentei decizii, cu condiția ca drepturile pentru care au fost acordate prestațiile anterior să nu fi dat naștere unei plăți forfetare.
      (4)   În cazul în care cererea menționată la alineatul (3) este depusă în termen de doi ani de la data intrării în vigoare a prezentei decizii, drepturile conferite în conformitate cu prezenta decizie produc efecte de la data respectivă, iar dispozițiile legislației oricărui stat membru sau a Albaniei privind pierderea sau prescrierea unor drepturi nu pot fi opozabile persoanelor în cauză.
      (5)   În cazul în care cererea menționată la alineatul (3) este depusă după expirarea termenului de doi ani menționat la alineatul (4), drepturile care nu au fost pierdute sau care nu s-au prescris produc efecte de la data la care a fost depusă cererea, sub rezerva oricărei dispoziții mai favorabile din legislația oricărui stat membru sau a Albaniei.
      Articolul 12
      Anexele la prezenta decizie
      (1)   Anexele la prezenta decizie fac parte integrantă din aceasta.
      (2)   La solicitarea Albaniei sau a Uniunii Europene, anexele pot fi modificate printr-o decizie a Consiliului de stabilizare și de asociere.
      Articolul 13
      Intrare în vigoare
      Prezenta decizie intră în vigoare în ziua următoare datei publicării în Jurnalul Oficial al Uniunii Europene.

         Adoptată la …, … .

               Pentru Consiliul de stabilizare și de asociere

               Președintele

         (1)  JO L 107, 28.4.2009, p. 166.

         (2)  JO L 344, 29.12.2010, p. 1.

         (3)  JO L 166, 30.4.2004, p. 1.

         (4)  JO L 284, 30.10.2009, p. 1.

         ANEXA I

            LISTA PRESTAȚIILOR SPECIALE ÎN NUMERAR NECONTRIBUTIVE DIN ALBANIA

         ANEXA II

            DISPOZIȚII SPECIALE PENTRU APLICAREA LEGISLAȚIEI DIN ALBANIA


title: Decizia (UE) 2017/985 a Consiliului din 8 august 2016 de notificare a Portugaliei în vederea adoptării unor măsuri de reducere a deficitului considerate necesare pentru remedierea situației de deficit excesiv

text:
               10.6.2017

               RO

               Jurnalul Oficial al Uniunii Europene

               L 148/42

         DECIZIA (UE) 2017/985 A CONSILIULUI
   din 8 august 2016
   de notificare a Portugaliei în vederea adoptării unor măsuri de reducere a deficitului considerate necesare pentru remedierea situației de deficit excesiv
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 126 alineatul (9),
   având în vedere recomandarea Comisiei Europene,
   întrucât:

               (1)

               În conformitate cu articolul 126 din Tratatul privind funcționarea Uniunii Europene (TFUE), statele membre trebuie să evite deficitele publice excesive.

               (2)

               Pactul de stabilitate și de creștere are la bază obiectivul unor finanțe publice solide ca mijloc de consolidare a condițiilor pentru stabilitatea prețurilor și pentru o creștere susținută și durabilă, care să contribuie la crearea de locuri de muncă. Pactul de stabilitate și de creștere include Regulamentul (CE) nr. 1467/97 al Consiliului (1), care a fost adoptat cu scopul de a stimula corectarea rapidă a deficitelor publice excesive.

               (3)

               La 2 decembrie 2009, Consiliul a decis, în conformitate cu articolul 126 alineatul (6) din TFUE, că în Portugalia există un deficit excesiv și, în temeiul articolului 126 alineatul (7) din TFUE și al articolului 3 din Regulamentul (CE) nr. 1467/97, a emis o recomandare pentru corectarea deficitului excesiv până cel târziu în 2013. În urma solicitării autorităților portugheze de a beneficia de asistență financiară din partea Uniunii, a statelor membre a căror monedă este euro și a Fondului Monetar Internațional (FMI), Consiliul a acordat Portugaliei asistență financiară (2). Memorandumul de înțelegere privind condițiile specifice de politică economică (denumit în continuare „memorandumul de înțelegere”) dintre Comisie și autoritățile portugheze a fost semnat la 17 mai 2011. De atunci, Consiliul a adresat Portugaliei două noi recomandări, pe baza articolului 126 alineatul (7) din TFUE (la 9 octombrie 2012 și la 21 iunie 2013), prelungind termenul pentru corectarea deficitului excesiv până în 2014 și, respectiv, 2015. În ambele recomandări, Consiliul a considerat că Portugalia luase măsuri eficace, însă că finanțele publice avuseseră avut mult de suferit din cauza unor evenimente economice negative neprevăzute (3).

               (4)

               În conformitate cu articolul 126 alineatul (8) din TFUE, Consiliul a decis, la 12 iulie 2016, că Portugalia nu luase măsuri eficace în urma recomandării Consiliului din 21 iunie 2013.

               (5)

               Dacă datele efective furnizate în conformitate cu Regulamentul (CE) nr. 479/2009 indică faptul că un stat membru participant nu a corectat un deficit excesiv în termenele specificate într-o recomandare emisă în temeiul articolului 126 alineatul (7) din TFUE, Consiliul ar trebui să adopte imediat o decizie în temeiul articolul 126 alineatul (9) din TFUE.

               (6)

               Previziunile Comisiei din primăvara anului 2016 estimează o redresare moderată a economiei portugheze. În 2016, se preconizează că PIB-ul real va crește cu 1,5 %, în același ritm ca și în 2015, această creștere datorându-se în principal cererii interne pe fondul unor dezechilibre macroeconomice încă mari. Se așteaptă o încetinire a consumului privat în 2016 din cauza creșterii impozitelor indirecte și a unei ușoare redresări a inflației prețurilor la energie. Nu se preconizează că revigorarea puternică a consumului de bunuri de folosință îndelungată înregistrată în prima jumătate a anului 2015 va fi menținută pe termen mediu, deoarece se estimează că presiunea exercitată asupra economiilor gospodăriilor de nivelurile încă ridicate ale șomajului și ale datoriei va continua să crească. Investițiile întreprinderilor au scăzut deja în mod semnificativ în a doua jumătate a anului 2015, iar în viitorul apropiat nu este de așteptat o reluare a creșterii lor anterioare, în ciuda unei rate de utilizare a capacității destul de ridicate. Se anticipează că investițiile totale își vor accelera într-o anumită măsură ritmul în 2017, datorită sprijinului oferit de fondurile structurale ale UE și îmbunătățirii condițiilor de finanțare. Se estimează o creștere a exporturilor în concordanță cu cererea externă, însă se așteaptă că importurile vor depăși în continuare exporturile. În consecință, potrivit estimărilor, contribuția exportului net la creșterea PIB-ului va rămâne ușor negativă, deși va fi semnificativ mai mare decât cea din 2015. Se așteaptă o creștere a ratei inflației IAPC până la 0,7 % în 2016, determinată în principal de creșterea impozitelor indirecte. Deși riscurile de regres care amenință perspectivele au crescut de la publicarea previziunilor de primăvară, datele referitoare la primul trimestru al anului 2016 și informațiile preliminare privind al doilea trimestru confirmă, per total, perspectivele din previziunile pentru restul anului.

               (7)

            Potrivit previziunilor Comisiei din primăvara anului 2016, se așteaptă că deficitul public general va scădea la 2,7 % din PIB în 2016. Bugetul pe 2016, care a intrat în vigoare la 31 martie 2016, are ca obiectiv un deficit de 2,2 % din PIB, fapt ce a fost confirmat în Programul de stabilitate pentru 2016. Diferența dintre obiectivul guvernului și previziunile Comisiei se datorează scenariului macroeconomic mai puțin optimist al Comisiei, care prevede venituri fiscale mai mici și cheltuieli sociale mai mari, precum și evaluării mai conservatoare, realizate de Comisie, a rezultatelor anumitor măsuri de consolidare, în special în ceea ce privește economiile planificate la nivelul consumului intermediar și al altor cheltuieli curente. Previziunile Comisiei din primăvara anului 2016 preconizează scăderea în continuare a deficitului public până la 2,3 % din PIB în 2017. Îmbunătățirea estimată se datorează în mare parte unei operațiuni cu caracter excepțional având efect favorabil asupra deficitului și reprezentând aproximativ
                   % din PIB, legată de recuperarea preconizată a garanției bancare acordate Banco Privado Português (BPP). Ținând cont de acest impact bugetar cu caracter excepțional, deficitul ar trebui estimat la 2,6 % din PIB în 2017. Pe baza evaluării realizate de Comisie a rezultatelor măsurilor indicate în bugetul pe 2016 și în programul de stabilitate pentru 2016, se estimează că deficitul structural se va deteriora cu
                   % din PIB pe an în 2016 și în 2017, conform previziunilor Comisiei din primăvara anului 2016.

               (8)

               Ponderea datoriei publice brute în PIB s-a stabilizat în linii mari în cursul perioadei 2013-2015, ajungând la 129,2 % în 2013, la 130,2 % în 2014 și la 129,0 % în 2015. Ținând seama de ajustările stoc-flux semnificative cu efect de reducere a datoriei din 2016 și de menținerea excedentelor primare, potrivit previziunilor Comisiei din primăvara anului 2016, ponderea datoriei va scădea la 126 % din PIB în 2016 și, ulterior, la 124,5 % din PIB în 2017. Portugalia nu pare să se confrunte cu riscuri considerabile de presiune bugetară pe termen scurt, deși dificultățile pe termen scurt nu sunt totuși excluse (acestea rezultând din datoria publică brută și netă, necesarul brut de finanțare, poziția investițională internațională netă, precum și din nivelul și variația ponderii creditelor neperformante sau din nevoile de capital generale din sistemul bancar). Cu toate acestea, pe termen mediu, riscurile par a fi semnificative, din cauza nivelului ridicat de îndatorare și a gradului ridicat de sensibilitate a ratei datoriei la eventualele majorări ale ratei dobânzii și la posibilele șocuri de creștere nominală negativă. Pe termen lung, dacă soldurile primare structurale sunt menținute în mod constant la un nivel adecvat, riscurile în materie de sustenabilitate par a fi scăzute datorită reformelor pensiilor puse în aplicare în trecut.

               (9)

               În cadrul măsurilor de politică fiscală luate în bugetul pe 2016, deficitul public urmează să scadă sub 3 % din PIB în 2016. Cu toate acestea, conform previziunilor Comisiei din primăvara anului 2016, marja de siguranță împotriva depășirii valorii de referință din tratat este mică. În contextul unor incertitudini mari privind evoluțiile economice și bugetare, obiectivele bugetare recomandate pentru anul de corectare ar trebui să fie stabilite la un nivel net inferior valorii de referință de 3 % din PIB prevăzute în tratat, pentru a garanta o corectare durabilă a situației de deficit excesiv în termenul prevăzut.

               (10)

               În conformitate cu articolul 5 din Regulamentul (CE) nr. 1467/97, în decizia sa de a notifica statul membru în vederea luării unor măsuri de reducere a deficitului în conformitate cu articolul 126 alineatul (9) din TFUE, Consiliul solicită statului membru să îndeplinească obiective bugetare anuale care să permită, conform previziunilor care stau la baza notificării, o îmbunătățire anuală cu cel puțin 0,5 % din PIB ca valoare de referință, a soldului său ajustat ciclic, din care se deduc măsurile cu caracter excepțional și cele temporare. Întrucât respectiva decizie se adoptă în a doua jumătate a anului și luând în considerare actualele estimări ale Comisiei din previziunile de primăvară, este necesar să se garanteze că soldul structural va rămâne neschimbat în 2016, pentru a se asigura o marjă de siguranță suficientă pentru o corecție durabilă a deficitului excesiv.

               (11)

               Prin urmare, o traiectorie de ajustare credibilă și sustenabilă ar impune Portugaliei să atingă un deficit public general de 2,5 % din PIB în 2016, ceea ce corespunde unui sold structural neschimbat față de 2015. Aceste obiective bugetare țin seama de necesitatea de a compensa efectele secundare ale consolidării fiscale asupra finanțelor publice, legate de impactul acesteia asupra economiei în sens mai larg.

               (12)

               Obiectivul de deficit determinat de traiectoria de ajustare propusă nu ține cont de posibilul efect bugetar direct al eventualelor măsuri de sprijinire a băncilor în a doua jumătate a anului 2016. Acest lucru se explică printr-o mare incertitudine legată de punerea efectivă în aplicare și înregistrarea statistică a respectivelor măsuri și deci de impactul posibil al acestora asupra deficitului și a datoriei. Eventualele măsuri de sprijinire a sectorului bancar ar trebui să aibă drept scop limitarea impactului bugetar la strictul necesar pentru a asigura sustenabilitatea datoriei.

               (13)

               Pentru a îndeplini obiectivele bugetare care decurg din traiectoria de ajustare propusă, sunt considerate necesare măsuri de consolidare suplimentare cu un impact estimat de 0,25 % din PIB în 2016, având în vedere de asemenea deteriorarea structurală identificată în previziunile Comisiei din primăvara anului 2016. În special, Portugalia trebuie să pună în aplicare măsurile prevăzute în bugetul pe 2016, precum și mecanismul de control al cheltuielilor pentru achiziționarea de bunuri și servicii, mecanism evidențiat în prezent în Programul de stabilitate pentru 2016. Aceste economii ar trebui să fie completate cu alte măsuri de natură structurală, care ar putea să se axeze pe partea de venituri, vizând creșterea veniturilor din impozitarea indirectă prin extinderea bazei de impozitare și reducerea cheltuielilor fiscale. O modalitate de a realiza acest lucru ar putea fi ajustarea utilizării încă răspândite a cotelor reduse de TVA.

               (14)

               În plus, Portugalia ar trebui să își consolideze reformele structurale menite să stimuleze competitivitatea și creșterea durabilă pe termen lung, conform recomandărilor Consiliului adresate Portugaliei în contextul Semestrului european, în special cele legate de corectarea dezechilibrelor macroeconomice excesive ale țării. Mai exact, sunt necesare măsuri bugetare structurale suplimentare pentru a consolida reziliența finanțelor publice ale Portugaliei. Punerea în aplicare la timp și cu strictețe a Legii-cadru a bugetului revizuite și a Legii privind controlul angajamentelor, precum și efectuarea unor îmbunătățiri suplimentare în ceea ce privește colectarea veniturilor și controlul cheltuielilor pot contribui în mod semnificativ la atingerea și menținerea unei poziții bugetare sănătoase. Portugalia trebuie să prezinte un calendar clar și să pună în aplicare măsuri pentru a lichida integral restanțele și a îmbunătăți eficiența sistemului său de sănătate, pentru a reduce dependența de transferuri bugetare a sistemului de pensii și pentru a asigura economii bugetare în restructurarea întreprinderilor de stat.

               (15)

               În conformitate cu articolul 126 alineatul (9) din TFUE, Consiliul poate, ca parte a deciziei sale de notificare în temeiul respectivei prevederi, să ceară statului membru în cauză să prezinte rapoarte privind efortul de ajustare potrivit unui calendar precis. În conformitate cu articolul 5 alineatul (1a) din Regulamentul (CE) nr. 1467/97, raportul statului membru trebuie să includă obiectivele privind cheltuielile și veniturile publice și să precizeze măsurile de politică bugetară atât de pe partea de cheltuieli, cât și de pe partea de venituri, precum și informațiile referitoare la acțiunile de politică întreprinse ca răspuns la recomandările specifice ale Consiliului. Pentru a facilita monitorizarea termenului-limită pentru conformarea cu recomandările cuprinse în prezenta decizie, precum și a termenului-limită pentru corectarea deficitului excesiv, Portugalia ar trebui să prezinte un astfel de raport înainte de 15 octombrie 2016, simultan cu proiectul său de plan bugetar pentru 2017.

               (16)

               În același termen, și anume 15 octombrie 2016, Portugalia ar trebui, de asemenea, să prezinte un program de parteneriat economic, în conformitate cu articolul 9 alineatul (1) și articolul 17 alineatul (2) din Regulamentul (UE) nr. 473/2013 al Parlamentului European și al Consiliului (4). Programul de parteneriat economic ar trebui să descrie măsurile de politică și reformele structurale necesare pentru asigurarea unei corectări eficace și durabile a deficitului excesiv, să constituie o dezvoltare a programului național de reformă și a programului de stabilitate și să ia pe deplin în considerare recomandările Consiliului referitoare la punerea în aplicare a orientărilor integrate privind politica economică și politica de ocupare a forței de muncă.

               (17)

               Portugalia ar trebui, de asemenea, să prezinte un raportComisiei și Comitetului economic și financiar, după cum prevede articolul 10 din Regulamentul (UE) nr. 473/2013, în conformitate cu specificațiile prevăzute în Regulamentul delegat (UE) nr. 877/2013 al Comisiei (5). Raportul ar trebui să fie prezentat pentru prima oară până la 15 ianuarie 2017 și ulterior o dată la trei luni,

         ADOPTĂ PREZENTA DECIZIE:
   Articolul 1
   (1)   Portugalia trebuie să pună capăt situației actuale de deficit excesiv până în 2016.
   (2)   Portugalia trebuie să reducă deficitul public general la 2,5 % din PIB în 2016. Acest obiectiv nu ține cont de efectul direct al eventualelor măsuri de sprijinire a băncilor. Această îmbunătățire a deficitului public este coerentă cu un sold structural neschimbat față de 2015, pe baza previziunilor Comisiei din primăvara anului 2016. De asemenea, Portugalia trebuie să utilizeze toate câștigurile excepționale pentru a accelera reducerea deficitului și a datoriei.
   (3)   În plus față de economiile deja incluse în previziunile Comisiei din primăvara anului 2016, Portugalia trebuie să adopte și să pună integral în aplicare măsuri de consolidare în valoare de 0,25 % din PIB în 2016. În special, Portugalia trebuie să pună în aplicare integral măsurile de consolidare cuprinse în bugetul pe 2016, inclusiv controlul cheltuielilor suplimentare pentru achiziționarea de bunuri și servicii, control evidențiat în programul de stabilitate. Portugalia trebuie să completeze aceste economii cu măsuri suplimentare de natură structurală, pentru a realiza efortul structural recomandat.
   (4)   Portugalia trebuie să fie pregătită să adopte măsuri suplimentare, în caz de materializare a riscurilor la adresa planurilor bugetare. Măsurile de consolidare fiscală trebuie să asigure o îmbunătățire durabilă a soldului bugetului general, într-o manieră favorabilă creșterii.
   (5)   Pentru a asigura o îmbunătățire durabilă a finanțelor publice, Portugalia trebuie să pună în aplicare cu strictețe Legea-cadru a bugetului și Legea privind controlul angajamentelor și să efectueze îmbunătățiri suplimentare în ceea ce privește colectarea veniturilor și controlul cheltuielilor. Portugalia trebuie să prezinte un calendar clar și să pună în aplicare măsuri pentru a lichida integral restanțele și a îmbunătăți eficiența sistemului său de sănătate, pentru a reduce dependența de transferuri bugetare a sistemului de pensii și pentru a asigura economii bugetare în restructurarea întreprinderilor de stat.
   Articolul 2
   Consiliul stabilește termenul-limită de 15 octombrie 2016 până la care Portugalia să ia măsuri eficace și să prezinte un raport Consiliului și Comisiei cu privire la măsurile întreprinse ca răspuns la prezenta decizie. Raportul include obiectivele urmărite pentru cheltuielile și veniturile publice și precizează măsurile discreționare atât de pe partea de cheltuieli, cât și de pe partea de venituri, precum și informațiile referitoare la acțiunile întreprinse în conformitate cu articolul 1 alineatul (5).
   Articolul 3
   Prezenta decizie se adresează Republicii Portugheze.

      Adoptată la Bruxelles, 8 august 2016.

            Pentru Consiliu

            Președintele

         M. LAJČÁK

      (1)  Regulamentul (CE) nr. 1467/97 al Consiliului din 7 iulie 1997 privind accelerarea și clarificarea aplicării procedurii de deficit excesiv (JO L 209, 2.8.1997, p. 6).

      (2)  Decizia de punere în aplicare 2011/344/UE a Consiliului din 30 mai 2011 privind acordarea de asistență financiară din partea Uniunii pentru Portugalia (JO L 159, 17.6.2011, p. 88).

      (3)  Toate documentele referitoare la procedura de deficit excesiv pentru Portugalia pot fi consultate la adresa: http://ec.europa.eu/economy_finance/economic_governance/sgp/deficit/countries/portugal_en.htm

      (4)  Regulamentul (UE) nr. 473/2013 al Parlamentului European și al Consiliului din 21 mai 2013 privind dispozițiile comune pentru monitorizarea și evaluarea proiectelor de planuri bugetare și pentru asigurarea corectării deficitelor excesive ale statelor membre din zona euro (JO L 140, 27.5.2013, p. 11).

      (5)  Regulamentul delegat (UE) nr. 877/2013 al Comisiei din 27 iunie 2013 de completare a Regulamentului (UE) nr. 473/2013 al Parlamentului European și al Consiliului privind dispozițiile comune pentru monitorizarea și evaluarea proiectelor de planuri bugetare și pentru asigurarea corectării deficitelor excesive ale statelor membre din zona euro (JO L 244, 13.9.2013, p. 23).


title: Decizia Consiliului din 4 decembrie 2006 de modificare a Deciziei din 27 martie 2000 de autorizare a Directorului Europol de a începe negocieri privind acordurile cu statele terțe și cu organisme din afara UE (2006/C 311/02)

text:
Anunţ juridic important

|

32006D1219(02)

Jurnalul Oficial C 311 , 19/12/2006 p. 0010 - 0010

		20061204Decizia Consiliuluidin 4 decembrie 2006de modificare a Deciziei din 27 martie 2000 de autorizare a Directorului Europol de a începe negocieri privind acordurile cu statele terțe și cu organisme din afara UECONSILIUL UNIUNII EUROPENE,având în vedere articolul 42 alineatul (2), articolul 10 alineatul (4) și articolul 18 din Convenția privind instituirea Oficiului European de Poliție (Convenția Europol) [1],având în vedere Actul Consiliului din 3 noiembrie 1998 de stabilire a normelor privind relațiile externe ale Europol cu statele terțe și cu organisme din afara UE [2], în special articolul 2,având în vedere Actul Consiliului din 3 noiembrie 1998 de stabilire a normelor privind primirea de către Europol a unor informații de la părți terțe [3], în special articolul 2,având în vedere Actul Consiliului din 12 martie 1999 de adoptare a normelor privind transmiterea de date cu caracter personal prin Europol unor state și organisme terțe [4], și în special articolele 2 și 3,întrucât:(1) Cerințele operaționale și necesitatea de a lupta eficient împotriva formelor organizate de criminalitate prin intermediul Europol impun adăugarea Chinei și Liechtensteinului pe lista statelor terțe cu care Directorul Europol este autorizat să deschidă negocieri.(2) Prin urmare, Decizia Consiliului din 27 martie 2000 [5] ar trebui modificată,DECIDE:Articolul 1Decizia Consiliului din 27 martie 2000 se modifică după cum urmează:la articolul 2 alineatul (1), la rubrica "State terțe", se adaugă pe listă, în ordine alfabetică, următoarele state:- "— China"și- "— Liechtenstein".Articolul 2Prezenta decizie se publică în Jurnalul Oficial al Uniunii Europene.Articolul 3Prezenta decizie intră în vigoare în ziua următoare datei adoptării.Adoptată la Bruxelles, 4 octombrie 2006.Pentru ConsiliuPreședinteleL. Luhtanen[1] JO C 316, 27.11.1995, p. 2.[2] JO C 26, 30.1.1999, p. 19.[3] JO C 26, 30.1.1999, p. 17.[4] JO C 88, 30.3.1999, p. 1.[5] JO C 106, 13.4.2000, p. 1 Decizie modificată ultima dată prin Decizia 2005/169/CE (JO L 56, 2.3.2005, p. 14).--------------------------------------------------


title: Decizia Comisiei din 29 noiembrie 2011 de desemnare a membrilor grupului de experți pentru consultanță tehnică referitoare la programul de încurajare a consumului de fructe în școli

text:
               30.11.2011

               RO

               Jurnalul Oficial al Uniunii Europene

               C 349/7

         DECIZIA COMISIEI
   din 29 noiembrie 2011
   de desemnare a membrilor grupului de experți pentru consultanță tehnică referitoare la programul de încurajare a consumului de fructe în școli
   2011/C 349/05
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Decizia 2009/986/UE a Comisiei din 18 decembrie 2009 de instituire a grupului de experți pentru consultanță tehnică referitoare la programul de încurajare a consumului de fructe în școli (1), în special articolul 4,
   întrucât:

               (1)

               Prin Decizia 2009/986/UE, Comisia a înființat un grup de experți independenți și a definit misiunea și structura acestuia.

               (2)

               În conformitate cu articolul 4 alineatul (2) litera (c) din Decizia 2009/986/UE, pe site-ul web al Direcției Generale Agricultură și Dezvoltare Rurală a Comisiei și în Jurnalul Oficial al Uniunii Europene
                   (2) a fost publicată o cerere de candidaturi. Pe baza acestor candidaturi și respectând cerințele privind colectarea, prelucrarea și publicarea datelor cu caracter personal relevante prevăzute de Regulamentul (CE) nr. 45/2001 al Parlamentului European și al Consiliului din 18 decembrie 2000 privind protecția persoanelor fizice cu privire la prelucrarea datelor cu caracter personal de către instituțiile și organele comunitare și privind libera circulație a acestor date (3), Comisia trebuie să desemneze membrii grupului de experți din rândul specialiștilor cu o experiență adecvată în domeniu,

         DECIDE:
   Articolul 1
   (1)   Următorii candidați sunt numiți în calitate de membri permanenți ai grupului de experți pentru un mandat de trei ani, cu posibilitate de reînnoire, începând de la data adoptării deciziei:

               —

               Saida Barnat;

               —

               Margherita Caroli;

               —

               Bela Franchini;

               —

               Victoria Anna Kovacs;

               —

               Athena Linos;

               —

               Charles Fergus Lowe;

               —

               Mario Mazzocchi;

               —

               Bent Egberg Mikkelsen;

               —

               Loes Neven;

               —

               Martine Padilla.

         (2)   Următorii candidați sunt numiți în calitate de membri supleanți ai grupului de experți pentru un mandat de trei ani, cu posibilitate de reînnoire, începând de la data adoptării deciziei:

               —

               Alessandra Bordoni;

               —

               Michele Cecchini;

               —

               Inken Birte Christoph;

               —

               Piero Ferrari;

               —

               Susana González Manzano;

               —

               Michael Kenneth Heasman;

               —

               Vaios Karathanos;

               —

               Chrystalleni Lazarou;

               —

               Yannis Manios;

               —

               Timothy (Tim) Marsch;

               —

               Morten Kromann Nielsen;

               —

               Andrea Pezzana;

               —

               Ana Isabel Rito;

               —

               Aileen Robertson;

               —

               Inge Tetens;

               —

               Antonia Trichopoulou.

         Articolul 2
   Prezenta decizie intră în vigoare la data adoptării și se aplică până la 31 decembrie 2014.

      Adoptată la Bruxelles, 29 noiembrie 2011.

            Pentru Comisie

         Dacian CIOLOȘ

            Membru al Comisiei

      (1)  JO L 338, 19.12.2009, p. 99.

      (2)  JO C 296, 30.10.2010, p. 25.

      (3)  JO L 8, 12.1.2001, p. 1.


title: Decizia Comisiei din 28 aprilie 1987 privind lista întreprinderilor din Statele Unite ale Americii autorizate pentru importul de carne proaspătă în Comunitate

text:
               03/Volumul 06

               RO

               Jurnalul Ofícial al Uniunii Europene

               50
            31987D0257
               L 121/46

               JURNALUL OFÍCIAL AL UNIUNII EUROPENE

      DECIZIA COMISIEI
   din 28 aprilie 1987privind lista întreprinderilor din Statele Unite ale Americii autorizate pentru importul de carne proaspătă în Comunitate(87/257/CEE)COMISIA COMUNITĂȚILOR EUROPENE,având în vedere Tratatul de instituire a Comunității Economice Europene,având în vedere Directiva 72/462/CEE a Consiliului din 12 decembrie 1972 privind problemele de sănătate și de inspecție veterinară la importul de bovine, ovine, caprine și porcine, carne proaspătă sau produse din carne din țări terțe (1), astfel cum a fost modificată ultima dată prin Directiva 87/64/CEE (2), în special articolul 4 alineatul (1) și articolul 18 alineatul (1),întrucât, pentru a putea fi autorizate să exporte carne proaspătă în Comunitate, întreprinderile situate în țările terțe trebuie să corespundă condițiilor generale și speciale stabilite de Directiva 72/462/CEE;întrucât Statele Unite ale Americii au înaintat, conform articolului 4 alineatul (3) din Directiva 72/462/CEE, o listă cu întreprinderi autorizate să exporte în Comunitatea Economică Europeană;întrucât, la o primă inspecție, nici o întreprindere nu a fost considerată satisfăcătoare și întrucât Decizia 86/189/CEE a Comisiei (3) a interzis statelor membre, la nivel comunitar, importul de carne proaspătă provenind din întreprinderile din Statele Unite ale Americii, dar a lăsat statelor membre posibilitatea, în virtutea legislației lor naționale, de a nu întrerupe, pe parcursul unei perioade de șapte luni, fluxul de schimburi eventual existente cu întreprinderile propuse de autoritățile americane;întrucât, după o reexaminare a întreprinderilor, regimul tranzitoriu a fost prelungit, prin Decizia 87/134/CEE a Comisiei (4), până la 29 aprilie 1987, pentru a coincide cu intrarea în vigoare a reglementării comunitare modificate; întrucât data ultimă de introducere în Comunitate a cărnii provenind din aceste întreprinderi este 22 mai 1987;întrucât o nouă inspecție efectuată în temeiul articolului 5 din Directiva 72/462/CEE și al articolului 2 alineatul (1) din Decizia 86/474/CEE a Comisiei din 11 septembrie 1986 privind instituirea de controale la fața locului efectuate în cadrul regimului aplicabil importurilor de animale din speciile bovine și porcine și de carne proaspătă provenind din țări terțe (5) a arătat că nivelul de igienă al anumitor întreprinderi a crescut, putând fi deci considerat satisfăcător;întrucât acestea pot fi deci înscrise pe o listă inițială cu întreprinderi autorizate să exporte în Comunitate;întrucât cazul altor întreprinderi propuse de Statele Unite ale Americii trebuie să fie reexaminat pe baza informațiilor complementare privind standardele lor de igienă și posibilitatea de a se adapta rapid la legislația comunitară;întrucât, între timp și pentru a nu întrerupe brutal fluxul de schimburi comerciale existent, aceste întreprinderi pot fi autorizate temporar, începând cu 29 aprilie 1987, să exporte carne proaspătă în statele membre dispuse să le accepte;întrucât, în consecință, va fi necesar să se reexamineze și, la nevoie, să se modifice prezenta decizie, în funcție de inițiativele luate în acest scop și de progresele realizate;întrucât măsurile prevăzute în prezenta decizie sunt conforme cu avizul comitetului veterinar permanent,ADOPTĂ PREZENTA DECIZIE:Articolul 1(1)   Întreprinderile din Statele Unite ale Americii care figurează în anexă sunt autorizate pentru importul de carne proaspătă în Comunitate conform anexei menționate.(2)   Importurile provenind din întreprinderile care figurează în anexă rămân supuse dispozițiilor comunitare din domeniul veterinar adoptate în altă parte.Articolul 2Fără a aduce atingere Deciziei 86/269/CEE, după 29 aprilie 1987 și până la 31 decembrie 1987, statele membre pot autoriza importurile de carne proaspătă provenind din întreprinderi care figurează pe o listă ce va fi comunicată de către Comisie statelor membre.Articolul 3Statele membre interzic importul de carne proaspătă provenind din întreprinderi nemenționate la articolele 1 și 2.Articolul 4Prezenta decizie va fi reexaminată și eventual modificată înainte de 31 decembrie 1987.Articolul 5Prezenta decizie se adresează statelor membre.
      Adoptată la Bruxelles, 28 aprilie 1987.

            Pentru Comisie

         Frans ANDRIESSEN

            Vicepreședinte

      (1)  JO L 302, 31.12.1972, p. 28.
      (2)  JO L 34, 5.2.1987, p. 52.
      (3)  JO L 140, 27.5.1986, p. 30.
      (4)  JO L 51, 20.2.1987, p. 55.
      (5)  JO L 279, 30.9.1986, p. 55.ANEXĂLISTA ÎNTREPRINDERILOR
               Numărul autorizației

               Întreprinderea/Adresa

               Categoria (1)

               A

               AD

               EF

               B

               OC

               P

               S

               MS

               1-30

               New Orleans Inspection Service Inc., New Orleans, LA

               x

                   (2)

               1-113

               US Cold Storage, Philadelphia, PA

               x

                   (2)

               1-149

               C W Storage, Albany, NY

               x

                   (2)

               1-162

               Americold, Fogelsville, PA

               x

                   (2)

               1-183

               Blue Grass Inspection Service, Philadelphia, PA

               x

                   (2)

               1-195

               Rosenberger's Cold Storage Inc., Hatfield, PA

               x

                   (2)

               1-305

               Georgia Ports Authority, Savannah, GA

               x

                   (2)

               1-320

               South Carolina State Ports Authority, North Charleston, SC

               x

                   (2)

               1-333

               Diamond Distribution Center, Newark, DE

               x

                   (2)

               1-335

               Service Cold Storage, Miami, FL

               x

                   (2)

               1-346

               Primliks, Miami, FL

               x

                   (2)

               382G

               Smithfield Packing Co., Norfolk, VA

               x

                   (2)

               413

               Lundy Packing, Clinton, NC

               x

               x

               x

               511

               Rocco Further Processing, Timberville, VA

               x

               x

               x

               553

               Standard Meat Co., Forth Worth, TX

               x

               x

               589

               United Beef Co. Inc., Boston, MA

               x

               x

               E-713

               Central Nebraska Packing Inc., North Platte, NE

               x

               x

               x

               1198

               Omaha Steaks International Inc., Omaha, NE

               x

               x

               x

               2444

               Strauss Bros Packing Co. Inc., Hales Corners, WI

               x

               x

               x

               3001

               Capitol Cold Storage, San Antonia, TX

               x

                   (2)

               3056

               Termicol Inc., Wallula, WA

               x

                   (2)

               3131

               Worthington Freezer Warehouse Company, Worthington, MN

               x

                   (2)

               3136

               Fairmont Refrigerated Service Co., Fairmont, MN

               x

                   (2)

               3149

               L & B Corporation, Des Moines, IA

               x

                   (2)

               3150

               Beatrice Cold Storage Warehouse, Denver, CO

               x

                   (2)

               3158

               Freezer Services Inc., Amarillo, TX

               x

                   (2)

               3161

               United Monument Refrigeration Service, Indianapolis, IN

               x

                   (2)

               3164

               Americold Corporation, Boston, MA

               x

                   (2)

               3170

               Logansport Refrig Services, Logansport, IN

               x

                   (2)

               3190

               American Freezer Services Inc., Fremont, NE

               x

                   (2)

               3198

               L & B Corporation, Denison, IA

               x

                   (2)

               3215

               Napoleon Warehouse Inc., Napoleon, OH

               x

                   (2)

               3216

               Freezer Services Inc. of Texas, Garden City, KS

               x

                   (2)

               3229

               Iowa Beef Processors Inc., Emporia, KS

               x

                   (2)

               3245

               United Refrigerated Services, Marshall, MO

               x

                   (2)

               3256

               Nobel Inc., Denver, CO

               x

                   (2)

               3261

               Rosenberger's Cold Storage Inc., Hatfield, PA

               x

                   (2)

               3273

               Central Nebraska Packing Inc., North Platte, NE

               x

                   (2)

               3338

               Millard Warehouse, Iowa City, IA

               x

                   (2)

               3363

               Millard Warehouse (L & B Corp), Friona, TX

               x

                   (2)

               3396

               Americold, Bettendorf, IA

               x

                   (2)

               3398

               Millard Warehouse, Grand Island, NE

               x

                   (2)

               3407

               Bell Cold Storage, St Paul, MN

               x

                   (2)

               3475

               Atlas Warehouse Cold Storage, Green Bay, WI

               x

                   (2)

               3512

               Inland Storage Dist Center, Kansas City, KS

               x

                   (2)

               3552

               Cloverleaf Cold Storage Co. (No 2), Sioux City, IA

               x

                   (2)

               3562

               L & B Corporation, Lincoln, NE

               x

                   (2)

               3610

               Millard Cold Storage, Dodge City, KS

               x

                   (2)

               3688

               Newport St Paul Cold Storage, Newport, MN

               x

                   (2)

               3722

               Des Moines Cold Storage Co. Inc., Des Moines, IA

               x

                   (2)

               3738

               Artesian Ice and Cold Storage Co., St Joseph, MO

               x

                   (2)

               3747

               Nordic Warehouses Inc., Benson, NC

               x

                   (2)

               3748

               Sioux City Cold Storage, Sioux City, IA

               x

                   (2)

               3854

               Merchants Refrigerating Co., Vinita Park, MO

               x

                   (2)

               3860

               Central Storage and Warehouse Inc., Eau Claire, WI

               x

                   (2)

               3871

               York Cold Storage Co., York, NE

               x

                   (2)

               3910

               United States Cold Storage, East Peoria, IL

               x

                   (2)

               3935

               Millard Warehouse, Omaha, NE

               x

                   (2)

               3942

               Wilkerson Cold Storage, Lubbock, TX

               x

                   (2)

               E-4816

               Great Western Meat Co., Morton, TX

               x

               x

               x

               6543

               Savannah Cold Storage, Savannah, GA

               x

                   (2)

               E-8861

               Amfran Packing Co., Plainfield, CT

               x

               x

               x

               8904

               Bell Cold Storage, St Paul, MN

               x

                   (2)

               E-9910

               Cavalier Export Co., Evington, VA

               x

               x

               x

            (1)  A: AbatorAD: Secție de tranșareEF: Depozit frigorificB: Carne de vităO/C: Carne de ovine/caprineP: Carne de porcineS: Carne de solipedeMS: Mențiuni speciale
      (2)  Numai depozitare de carne care a fost finit ambalată în întreprinderile de sacrificare sau de tranșare.


title: 2010/480/PESC: Decizia EUMM Georgia/1/2010 a Comitetului politic și de securitate din 3 septembrie 2010 privind prelungirea mandatului șefului misiunii de monitorizare a Uniunii Europene în Georgia, EUMM Georgia

text:
               4.9.2010

               RO

               Jurnalul Oficial al Uniunii Europene

               L 234/16

         DECIZIA EUMM Georgia/1/2010 A COMITETULUI POLITIC ȘI DE SECURITATE
   din 3 septembrie 2010
   privind prelungirea mandatului șefului misiunii de monitorizare a Uniunii Europene în Georgia, EUMM Georgia
   (2010/480/PESC)
   COMITETUL POLITIC ȘI DE SECURITATE,
   având în vedere Tratatul privind Uniunea Europeană, în special articolul 38 al treilea paragraf,
   având în vedere Acțiunea comună 2008/736/PESC a Consiliului din 15 septembrie 2008 privind misiunea de monitorizare a Uniunii Europene în Georgia, EUMM Georgia (1), în special articolul 10 alineatul (1),
   întrucât:

               (1)

               În temeiul articolului 10 alineatul (1) din Acțiunea comună 2008/736/PESC, Consiliul a autorizat Comitetul politic și de securitate (denumit în continuare „COPS”), în conformitate cu articolul 38 din tratat, să adopte deciziile corespunzătoare în scopul exercitării controlului politic și a conducerii strategice a misiunii de monitorizare a Uniunii Europene în Georgia, EUMM Georgia (denumită în continuare „EUMM Georgia”), inclusiv decizia de numire a unui șef de misiune.

               (2)

               La 16 septembrie 2008, la propunerea Secretarului General/Înaltului Reprezentant, prin Decizia EUMM /1/2008 (2), COPS l-a numit pe domnul Hansjörg HABER în calitate de șef al misiunii EUMM Georgia până la 15 septembrie 2009.

               (3)

               La 31 iulie 2009, la propunerea Secretarului General/Înaltului Reprezentant, COPS a adoptat Decizia EUMM Georgia/1/2009 (3) privind prelungirea mandatului domnului Hansjörg HABER în calitate de șef al misiunii EUMM Georgia până la 15 septembrie 2010.

               (4)

               La 30 iunie 2010, Înaltul Reprezentant al Uniunii pentru afaceri externe și politica de securitate a propus COPS să prelungească mandatul domnului Hansjörg HABER, în calitate de șef al misiunii EUMM Georgia, cu încă un an, până la 15 septembrie 2011,

         ADOPTĂ PREZENTA DECIZIE:
   Articolul 1
   Mandatul domnului Hansjörg HABER în calitate de șef al misiunii de monitorizare a Uniunii Europene în Georgia, EUMM Georgia, se prelungește până la 15 septembrie 2011.
   Articolul 2
   Prezenta decizie intră în vigoare la data adoptării.

      Adoptată la Bruxelles, 3 septembrie 2010.

            Pentru Comitetul politic și de securitate

            Președintele

         W. STEVENS

      (1)  JO L 248, 17.9.2008, p. 26.

      (2)  JO L 319, 29.11.2008, p. 79.

      (3)  JO L 214, 19.8.2009, p. 40.


title: Decizia Consiliului din 9 martie 1998 privind încheierea în numele Comunității Europene a Convenției Organizației Națiunilor Unite pentru combaterea deșertificării în țările grav afectate de secetă și/sau deșertificare, în special în Africa

text:
Anunţ juridic important

|

31998D0216

Jurnalul Oficial L 083 , 19/03/1998 p. 0001 - 0002 ediţie specială în limba cehă capitol 11 volum 28 p. 141  - 142 ediţie specială în limba estonă capitol 11 volum 28 p. 141  - 142 ediţie specială în limba maghiară capitol 11 volum 28 p. 141  - 142 ediţie specială în limba lituaniană capitol 11 volum 28 p. 141  - 142 LV.ES capitol 11 volum 28 p. 141  - 142 MT.ES capitol 11 volum 28 p. 141  - 142 PL.ES capitol 11 volum 28 p. 141  - 142 SK.ES capitol 11 volum 28 p. 141  - 142 ediţie specială în limba slovenă capitol 11 volum 28 p. 141  - 142

		19980309Decizia Consiliuluidin 9 martie 1998privind încheierea în numele Comunității Europene a Convenției Organizației Națiunilor Unite pentru combaterea deșertificării în țările grav afectate de secetă și/sau deșertificare, în special în Africa(98/216/CE)CONSILIUL UNIUNII EUROPENE,având în vedere Tratatul de instituire a Comunității Europene, în special articolul 130r alineatul (4) și articolul 130y, coroborate cu articolul 228 alineatul (2) prima liniuță și alineatul (3) primul paragraf,având în vedere propunerea Comisiei [1],având în vedere avizul Parlamentului European [2],întrucât Comisia a participat în numele Comunității la negocierile pentru pregătirea unei convenții internaționale pentru combaterea deșertificării în conformitate cu mandatul acordat de Consiliu;întrucât convenția a fost semnată în numele Comunității la Paris, la 14 octombrie 1994;întrucât scopul convenției este de a combate deșertificarea și de a reduce efectele secetei în țările care se confruntă cu o gravă secetă și/sau deșertificare, în special în Africa, prin acțiuni eficiente la toate nivelurile, susținute de cooperarea internațională și de acordurile de parteneriat, în cadrul unei abordări integrate care să contribuie la realizarea unei dezvoltări durabile în zonele afectate;întrucât deșertificarea reprezintă o problemă majoră de mediu, provocată de interacțiuni complexe între factorii fizici, biologici, politici, sociali, culturali și economici;întrucât Comunitatea adoptă măsuri, inclusiv acte legislative, și susține inițiative în zonele reglementate de convenție, și este datoria ei să realizeze și să își respecte îndatoririle în acest domeniu la nivel internațional;întrucât politica de mediu a Comunității contribuie la promovarea la nivel internațional a măsurilor destinate să facă față problemelor regionale și mondiale de mediu, inclusiv deșertificarea;întrucât politicile Comunității de cooperare pentru dezvoltare încurajează dezvoltarea economică și socială durabilă a țărilor în curs de dezvoltare, în special a celor cel mai dezavantajate, și eradicarea sărăciei în țările în curs de dezvoltare, două dintre obiectivele urmărite și de către convenție;întrucât convenția cuprinde dispoziții care sprijină desfășurarea inițiativelor de protecție a mediului și, prin aceasta, de combatere a deșertificării în zona nord-mediteraneană; întrucât, prin urmare, astfel de măsuri vor sprijini abordarea problemelor regionale de mediu;întrucât politicile Comunității de cercetare științifică și tehnologică contribuie în mod semnificativ la conservarea mediului și la combaterea deșertificării, în special prin programele specifice de cooperare științifică și tehnologică cu țările terțe, precum și prin activitățile de transformare mondială din cadrul programului privind mediul și clima;întrucât încheierea convenției poate fi luată în considerare în adoptarea viitoare de măsuri privind inițiativele speciale în domeniul dezvoltării economice și sociale;întrucât, în conformitate cu domeniile corespunzătoare de competență, Comunitatea și statele membre cooperează cu țări terțe și organizații internaționale relevante;întrucât toate statele membre au încheiat deja convenția prin depunerea instrumentelor lor de ratificare;întrucât încheierea convenției de către Comunitate va sprijini realizarea obiectivelor prevăzute la articolele 130a, 130b și 130u din tratat,ADOPTĂ PREZENTA DECIZIE:Articolul 1Convenția Organizației Națiunilor Unite privind combaterea deșertificării în țările care se confruntă cu o gravă secetă și/sau deșertificare, în special în Africa, se aprobă prin prezenta în numele Comunității.Textul complet al convenției și declarația de competență prevăzută la articolul 34 alineatele (2) și (3) din convenție se atașează la prezenta decizie.Articolul 2Președintele Consiliului este autorizat să numească persoana împuternicită (persoanele împuternicite) să depună instrumentul de ratificare a convenției la Secretarul General al Organizației Națiunilor Unite, în conformitate cu articolul 34 din convenție.Această persoană (aceste persoane) depune (depun) simultan declarația de competență atașată la prezenta decizie.Articolul 3Poziția adoptată de Comunitate la conferința părților, atunci când acest organ este însărcinat să adopte decizii care produc efecte juridice, este adoptată de către Consiliu hotărând cu majoritate calificată la propunerea Comisiei.Comunitatea este reprezentată la conferința părților de către Comisie în ceea ce privește chestiunile care sunt de competența Comunității.Articolul 4Prezenta decizie se publică în Jurnalul Oficial al Comunităților Europene.Adoptată la Bruxelles, 9 martie 1998.Pentru ConsiliuPreședinteleG. Brown[1] JO C 299, 30.9.1997, p. 1.[2] JO C 339, 10.11.1997.--------------------------------------------------